Onsdag aften spillede Fortuna Hjørring sig i pokalfinalen med en komfortabel 4 - 0 sejr over SønderjyskE.

Holdet har ellers haft modvind i de sidste par kampe i slutspillet, hvor Fortuna helt uvant har sat point til. Men det var ikke at spore i onsdagens semifinale - faktisk har Fortuna været helt suveræne i de fem pokalkampe, hvor holdet kan præsentere en imponerende målscore på 39 - 0! Fortuna skal møde Brøndby i finalen, der spilles den 20. maj i Vejle.